GIN ME ATIMA: Ti ki jami anena wek pwony ma itye ka miyone obed yot dok ma kitwero po iye.
KIT ME TIMONE:
Yer jami anena ma twero medo mit pa pwonyi. Ti ki cal, mep, lain ma nyuto kare ma jami otimme iye, ki jami anena mukene me pwonyo lok ma pire tek, ento pe jami ma pigi pe tek. Kony jo ma tye ki winyi me po i kom pwony ma pire tek ma itye ka miyone, ento pe i kom gin anena meno keken.
Nen ni jo ma gitye ka winyo lokki gitwero neno gin anena ma itye ka tic kwede-ni. Me labolle, ka ibinyuto cal mo ki i wi abam, nen ni dit ma jo ducu gitwero nenone.